Twee transito-rowers by winkelsentrum doodgeskietTwee gewapende rowers is Vrydagmiddag by die Gateway-winkelstentrum in Durban doodgeskiet. Na wat vermoed word, was hulle deel van ŉ groep wat ŉ SBV Services-geldwa by die winkelsentrum wou beroof. ŉ Sekuriteitsbeampte het hulle noodlottig gewond na ŉ skietgeveg tussen die rowers en beamptes uitgebreek het. Een sekuriteitsbeampte is tydens die voorval met ŉ hammer geslaan en een is in die been geskiet. Volgens kaptein Thulani Zwane, ŉ polisiewoordvoerder, is dit nog nie bekend hoeveel rowers in die voorval betrokke was nie en of enige geld in die proses geroof is nie. Chris Botha, ŉ woordvoerder van Netcare 911, het gesê die twee sekuriteitsbeamptes is na die Umhlanga-hospitaal geneem.